Document ID: /roh_data/filtered/fineweb-2-filterrobots_roh.jsonl.gz/13890

Nico Rosberg gudogna en ses 199avel Grand Prix la 21avla cursa. Hamilton menchenta sco segund ses 50avel triumf per mo 15,1 secundas.
Igl è la quarta victoria dubla dals dus pilots da Mercedes en questa stagiun. Il campiun mundial Hamilton maina suenter 14 da 21 cursas da la stagiun dentant anc adina – quai cun 250:248 puncts.
Sebastian Vettel e Kimi Räikönnen fan en la cursa avant la porta chasas da Ferrari las plazzas trais e quatter. Auter che Mercedes han els fatg la cursa cun ina strategia da dus stops.
Senza schanza eran ils pilots da Sauber-Ferrari. Il brasilian Felipe Nassa è collidà gia en la segunda runda cun Jolyon Palmer ed ha dat si suenter 20 rundas per dal bun. Il svedais Marcus Ericsson è sa classifitgà sin plazza 16.
RR novitads 16:00